Rakovinský potok

Rakovinský potok je vodný tok v Považskom Inovci a Podunajskej pahorkatine na území okresu Topoľčany. Je to pravostranný prítok Radošinky v povodí rieky Nitry s dĺžkou približne 6 km a je tokom V. rádu.

 Priebeh toku 
Potok pramení v južnej časti Považského Inovca, v geomorfologickom podcelku Inovecké predhorie, na severovýchodných svahoch Havrana (), v nadmorskej výške približne  Od prameňa pod sedlom Havran v lesnatej oblasti nevýrazného údolia tečie východným smerom, kopírujúc cestu II/499. Onedlho sa stáča na juhovýchod a cez lokalitu Kuchyňa popod Panské hory opúšťa Považský Inovec aj Inovecké predhorie. Už v Podunajskej pahorkatine, jej podcelku Nitrianska pahorkatina a geomorfologickej časti Bojnianska pahorkatina priberá v oblasti Stará cesta pravostranný prítok z lokality Hraby. Lemovaný pásom pobrežnej vegetácie pokračuje mierne zvlnenou pahorkatinou a oblasťou Dolný Dvorec tečie do oblasti Panské. Južne od Radošiny sa v nadmorskej výške približne  vlieva pravostranne do Radošinky. Potok patrí do širšieho povodia rieky Váh.

Potok pramení a na hornom toku tvorí hranicu katastrov obce Ardanovce a Radošina v okrese Topoľčany v Nitrianskom kraji. Neskôr preteká len územím Radošiny.

 Referencie 

 Pozri aj 
 Zoznam vodných tokov v povodí Nitry
 Považský Inovec, Inovecké predhorie
 Podunajská pahorkatina, Nitrianska pahorkatina, Bojnianska pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Považskom Inovci
Kategória:Povodie Nitry
Kategória:Vodné toky v okrese Topoľčany
Kategória:Ardanovce
Kategória:Radošina